Meno & paluu

Meno & paluu (Tur & retur) on Ella Lemhagenin käsikirjoittama ja ohjaama ruotsalainen lasten komediaelokuva vuodelta 2003.

 Juoni 
11-vuotias Martin, homoksi haukuttu herkkä pianistipoika, on lähdössä viikonlopuksi isänsä luokse maatilalle, vaikkei yhtään huvittaisi. Samaan aikaan 11-vuotias räväkkä poikatyttö Julia on matkalla äitinsä ja äidin uuden poikakaverin luo viettämään häitä. Lapset saapuvat lentokentälle samaan aikaan, ja Julia huomaa heidän ulkonäkönsä samanlaisuuden. He päättävät vaihtaa rooleja, ja kommellukset alkavat.

Sekä Martinia että Juliaa näyttelee Amanda Davin.

 Lähteet  

Luokka:Vuoden 2003 ruotsalaiset elokuvat
Luokka:Lastenelokuvat